Diari Oficial de la Generalitat Valenciana


Sumari del DOGV 4268, del 11-06-2002 (2002/5618)

ORDE de 16 de maig de 2002, del conseller de Justícia i Administracions Públiques, per la qual s'establixen les bases i es convoquen les ajudes a federacions i associacions de veïns de la Comunitat Valenciana per a l'exercici 2002.
---------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4268

Data del DOGV
:   11-06-2002

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2002/5618


Data del document
:   16-05-2002

Organisme emissor
:   Conselleria de Justícia i Administracions Públiques

Tipus de document
:   Ordre

Descriptors 

:   * suport econòmic
    * associació
    * moviment associatiu
    * campanya de sensibilització

ORDE de 16 de maig de 2002, del conseller de Justícia i Administracions Públiques, per la qual s'establixen les bases i es convoquen les ajudes a federacions i associacions de veïns de la Comunitat Valenciana per a l'exercici 2002. [2002/X5618]
  
La cooperació solidària orientada a millorar la vida quotidiana dels veïns ha sigut l'eix rector de l'associacionisme veïnal des dels seus inicis. A poc a poc, el moviment veïnal ha pres consciència d'una realitat més àmplia que la del menut entorn del barri i s'ha convertit en un moviment més sòlid, conscient i solidari; no pot negar-se que l'associacionisme veïnal constituïx l'element clau en l'articulació de la societat, i ha orientat la seua actuació tant a la identificació de les necessitats generals dels ciutadans com a les d'alguns sectors específics sobre els quals cal bolcar els esforços tant públics com privats.
  
El Govern Valencià pretén realitzar una política social tendent a promoure, dins del seu àmbit territorial, les condicions perquè la llibertat i igualtat dels individus i dels grups en què s'integren, siguen reals i efectives, i remoure els obstacles que impedisquen o dificulten la seua plenitud, tot facilitant la participació dels valencians en la vida política, econòmica, cultural i social.
  
Dins del conjunt d'actuacions a realitzar és indubtable la gran importància que té ell suport i la potenciació de l'associacionisme veïnal, en tant que s'encamina al desenrotllament integral dels ciutadans i a la satisfacció de les seues necessitats bàsiques.
  
Per això, fent ús de les facultats que em conferix la Llei 5/1983, de 30 de desembre, de Govern Valencià
  
ORDENE
  
Article 1
  
Convocar les ajudes destinades a les federacions i associacions de veïns de la Comunitat Valenciana per a l'exercici 2002.
  
La present convocatòria té com a objectiu estimular l'associacionisme veïnal, com a fórmula eficaç de prestació de servicis als ciutadans, a través del finançament de despeses de funcionament i d'aquells esdeveniments o actuacions que tinguen com a objecte la cooperació solidària orientada a millorar la vida quotidiana dels veïns.
  
Article 2
  
Seran destinatàries del present programa d'ajudes totes les federacions i associacions de veïns de la Comunitat Valenciana.
  
Article 3
  
Seran subvencionables a través del programa d'ajudes que la present orde regula,
  
1. Les despeses de funcionament de les federacions i associacions de veïns de la Comunitat Valenciana, que engloben les despeses de personal i les despeses en béns corrents i servicis.
  
2. Les despeses d'esdeveniments o actuacions que tinguen com a objecte divulgar o promocionar les finalitats de les federacions i associacions de veïns de la Comunitat Valenciana.
  
Article 4
  
Les ajudes seran finançades a càrrec de la línia de subvenció T2237000 €Foment i manteniment de l'associacionisme veïnal- del programa pressupostari 69.95.338.30 €Administració Territorial?, amb un import global màxim destinat de 180.300,00 euros.
  
Article 5
  
L'import de les subvencions regulades en la present orde, en cap cas, no podrà ser d'una quantia que supere el cost de l'activitat subvencionada.
  
En el cas que el total de les quantitats sol·licitades siga superior a l'import global màxim destinat, l'import de les ajudes a concedir a cada sol·licitant, es podrà determinar per prorrateig segons els criteris que establisca la comissió de valoració (prevista en l'art. 6-2).
  
Tota alteració de les condicions tingudes en compte per a la concessió de la subvenció i, en tot cas l'obtenció concurrent de subvencions o ajudes atorgades per altres conselleries, administracions o ens públics o privats, podrà donar lloc a la modificació de la resolució de concessió.
  
Article 6. Procediment
  
1. Iniciació
  
Les sol·licituds d'ajudes hauran de presentar-se en el Registre General de la Conselleria de Justícia i Administracions Públiques (c/ Historiador Chabàs núm. 2, 46028 València) o en els registres de les delegacions territorials del Govern Valencià a Alacant i Castelló, i també en la forma prevista en l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
A les indicades sol·licituds s'haurà d'acompanyar la documentació següent:
  
Ajudes per a despeses de funcionament:
  
a) Resum del pressupost de l'exercici corrent i memòria descriptiva de les actuacions a dur a terme.
  
b) Certificat de la Tresoreria General de la Seguretat Social acreditatiu d'estar al corrent de les seues obligacions davant la Seguretat Social.
  
c) Certificat de l'Agència Tributària acreditatiu de trobar-se al corrent de les obligacions tributàries.
  
d) Fitxa de manteniment de tercers, ajustada al model de l'annex I, degudament complimentada.
  
Ajudes per a despeses corrents d'esdeveniments o actuacions que tinguen per objecte divulgar o promocionar les finalitats de les federacions i associacions de veïns de la Comunitat Valenciana:
  
a) Memòria explicativa de l'esdeveniment.
  
b) El pressupost i, si és procedent, el termini d'execució.
  
El termini de presentació de sol·licituds serà de 30 dies naturals comptats des del sendemà de la publicació d'esta orde en el Diari Oficial de la Generalitat Valenciana.
  
2. Resolució de les sol·licituds
  
Per a l'estudi i valoració de les sol·licituds presentades per les federacions i associacions de veïns de la Comunitat Valenciana es constituirà una comissió avaluadora presidida pel director general d'Administració Territorial i dos vocals designats per ell.
  
La Comissió elaborarà una proposta en relació amb l'aprovació o denegació de les distintes sol·licituds presentades i l'assignació de quantitats a cada una d'elles.
  
La Comissió de valoració elevarà la seua proposta al conseller de Justícia i Administracions Públiques, el qual resoldrà les ajudes sol·licitades en el termini màxim de 3 mesos des de l'acabament del termini de presentació de sol·licituds i, s'entendran desestimades quan no hi haga resolució en el citat termini, sense perjuí de l'obligació que té l'administració de resoldre expressament totes les sol·licituds que se li formulen.
  
3. Recurs
  
Contra les resolucions del conseller de Justícia i Administracions Públiques es podrà interposar potestativament recurs de reposició davant el conseller, en el termini d'un mes comptat des del sendemà de la seua notificació, o bé, recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptats des del sendemà de la seua notificació. Tot això de conformitat amb el que establixen els articles 116 i 117 de la Llei 30/1992, de 26 de novembre, del Règim Jurídic de les Administracions Públiques i del Procediment Administratiu Comú, en la redacció donada per la Llei 4/1999, de 13 de gener, i en els articles 10 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa, sense perjuí que s'utilitze qualsevol altra via que es considere oportuna.
  
DISPOSICIONS FINALS
  
Primera
  
La present orde entrarà en vigor el sendemà de la publicació en el Diari Oficial de la Generalitat Valenciana.
  
Segona
  
Contra la present orde que posa fi a la via administrativa es podrà interposar, potestativament recurs de reposició davant el mateix òrgan que ha dictat l'acte, en el termini d'un mes comptat des del sendemà de la publicació, o bé, recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptats des del sendemà de la publicació. Tot això de conformitat amb el que establixen els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i en els articles 10 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa, sense perjuí que s'utilitze qualsevol altra via que es considere oportuna.
  
València, 16 de maig de 2002
  
El conseller de Justícia i Administracions Públiques,